Ǹzózóé ai m̀bə̂ mod bátōban vóm ḿbɔ̄g, Ǹtondôbə énye a və́ bɔ́ bə́sə m̀fyɛ. 14Ńkúkúmá a tsíg mə̄dzó míḿbúbúá tə́tə̄lə́, a wóno edzóē dzíé təge ai afə́ŋə́lé á ńnomó etɔá. 15Engə́ŋ ai bidzo byâzu ai fəg, é mɔ́ngɔ́ bádzoge fili á nə osɔ́n nyīá wōē[2]. 16Éyɔŋ bəbə̂ bə́ bod bábui, abé dɔ̂ á ngabui, hədá, bəsósōō bə́ bod bâyi yén anə́ báku m̀bəg. 17Váá nyɔ mɔ́n bīndə́gə́lə́, eyɔ̌ŋ tē ńdɔ̄ á bɔ təge wa ndə́gələ, abǒg tē fə ǎ yi wavə́ miǹtag á ńnə̄m. 18Ngə́ bə́profɛ́d bákúli mam bə́ sə́ kig fə, ǹnam ó ńtɔ̄á á zamada, mvɔ̌m ai é mod a nyie Mvéndé. 19Bákomodǒ kig m̀bɔ esíé ai bibúg bí anyu, tɔ a wóg é dzam bádzó təge dɔ́ bɔ[3]. 20Ngə́ ō yén mod a kɔ́bɔgɔ təge tádí bindi, o zombó bí áfidí ai akúd mod. 21Ngə́ ō mə̄ŋə́lē ḿbɔ esíé a ngə́lə́ mɔ́ngɔ́, á məmaná, a vəŋan ńtə̄tə̄g dzóm. 22Mod ayɔ́g a dudu bitɔm, mod məliŋiná a bulu bivǔs.